CELEX: 32009D0621
Language: bg
Date: 2009-08-20 00:00:00
Title: 2009/621/ЕО: Решение на Комисията от 20 август 2009 година за изменение на Решение 2008/185/ЕО по отношение на включването на Северна Ирландия в списъка на регионите, в които съществува одобрена национална програма за контрол на болестта на Ауески (нотифицирано под номер C(2009) 6394) (Текст от значение за ЕИП )

21.8.2009   
            
            
               BG
            
            
               Официален вестник на Европейския съюз
            
            
               L 217/5
            
         
      РЕШЕНИЕ НА КОМИСИЯТА
   
   от 20 август 2009 година
   за изменение на Решение 2008/185/ЕО по отношение на включването на Северна Ирландия в списъка на регионите, в които съществува одобрена национална програма за контрол на болестта на Ауески
   (нотифицирано под номер C(2009) 6394)
   (текст от значение за ЕИП)
   (2009/621/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално член 9, параграф 2 от нея,
   като има предвид, че:
   
               (1)
            
            
               В Директива 64/432/ЕИО се определят правилата, приложими за търговията с говеда и свине в Общността. В член 9 от посочената директива се предвиждат критерии за одобряване на задължителни национални програми за борба с определени заразни болести, включително и с болестта на Ауески.
            
         
               (2)
            
            
               С Решение 2008/185/ЕО на Комисията от 21 февруари 2008 г. относно допълнителни гаранции при търговията със свине в Общността по отношение на болестта на Ауески и относно критериите за предоставяне на информация за тази болест (2) се въвеждат допълнителни гаранции при придвижването на свине между държавите-членки. Тези гаранции са свързани с класификацията на държавите-членки според техния статус спрямо болестта.
            
         
               (3)
            
            
               В приложение II към Решение 2008/185/ЕО са изброени държавите-членки или регионите от тях, в които действат одобрени програми за контрол на болестта на Ауески.
            
         
               (4)
            
            
               Обединеното кралство е представило на Комисията документация по отношение на статуса на Северна Ирландия спрямо болестта на Ауески. От няколко години се изпълнява национална програма за контрол на болестта на Ауески.
            
         
               (5)
            
            
               Комисията разгледа документацията, предоставена от държавата-членка, и счете, че националната програма за контрол на болестта на Ауески в Северна Ирландия отговаря на критериите, определени в член 9, параграф 1 от Директива 64/432/ЕИО. В съответствие с това Северна Ирландия следва да бъде включена в списъка от приложение II към Решение 2008/185/ЕО.
            
         
               (6)
            
            
               Следователно Решение 2008/185/ЕО следва да бъде съответно изменено.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложение II към Решение 2008/185/ЕО се заменя с текста на приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 20 август 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ 121, 29.7.1964 г., стр. 1977/64.
   
      (2)  ОВ L 59, 4.3.2008 г., стр. 19.
   
      ПРИЛОЖЕНИЕ
      
         
            „ПРИЛОЖЕНИЕ II
            
               Държави-членки или региони от тях, в които действат одобрени програми за контрол на болестта на Ауески
            
            
                        Код по IЅО
                     
                     
                        Държава-членка
                     
                     
                        Региони
                     
                  
                        BE
                     
                     
                        Белгия
                     
                     
                        Всички региони
                     
                  
                        ES
                     
                     
                        Испания
                     
                     
                        Територията на автономните области Galicia, País Vasco, Asturias, Cantabria, Navarra, La Rioja
                        Територията на провинциите León, Zamora, Palencia, Burgos, Valladolid и Ávila в автономната област Castilla y León.
                        Територията на провинцията Las Palmas на Канарските острови
                     
                  
                        HU
                     
                     
                        Унгария
                     
                     
                        Всички региони
                     
                  
                        IT
                     
                     
                        Италия
                     
                     
                        Провинция Bolzano
                     
                  
                        UK
                     
                     
                        Обединено кралство
                     
                     
                        Всички региони в Северна Ирландия“